آلمانیانین پایتاختی برلین-ده دیانت ایشلری تورک ایسلام بیرلیگینه (DİTİB) عاید القصی مسجیدی‌نین چای اوجاغی‌نین گیریش حیسه‌سین‌دکی پنجره‌نین شوشه‌لری نامعلوم شخص‌لر طرفین‌دن بویاندی.
Wedding  سمتینده یئرلشن مسجیدی القصینین امامی محمود آیدین بو گون سحر نامازی اوچون مسجیده گلنده شوشه‌لرین قیرمیزی، یاشیل و ساری رنگ‌لرله رنگلندیگینی و اوستونده یازی‌لار یازیلدیغینی گؤردوگونو بیلدیردی.
داها سونرا حادثه یئرینه گلن پولیسین هوجوما دایر پروتوکول یازدیغینی قئید ائدن آیدین هوجومون گئجه یاری‌سی ائدیلمیش اولا بیله جگینی سؤیله‌دی.
آیدین بو نوع هوجوم‌لارین اونلاری ناراحات ائتدیگینی وورغولادی.
آلمانیادا بو ایلین اولین‌دن اعتباراً مسجیدلره، تورک‌لره عایید مدنیت مرکزلرینه و موسیسه‌لره قارشی چوخ سایدا هوجوم تشکیل اولونوب. بو هوجوم‌لارین بؤیوک حیسه‌سینی ترور تشکیلاتی پ.ی.د/پ.کا.کا طرفدارلاری اوزرینه گؤتوروب‌لر.
